Diari Oficial de la Generalitat Valenciana


Sumari del DOGV 4503, del 20-05-2003 (2003/5375)

Actuacions de juí ordinari número 458/2002. Cèdula de notificació.
------------------------------------------------------------------

### Dades del document

Número de DOGV
:   4503

Data del DOGV
:   20-05-2003

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2003/5375


Organisme emissor
:   Jutjat de Primera Instància Número 4 de València

Tipus de document
:   Anunci

Actuacions de juí ordinari número 458/2002. Cèdula de notificació. [2003/Q5375]
  
Juí: juí ordinari 458/2002
  
Part demandant: María Enmanuela, María Amparo i María Mercedes Ventura
  
Part demandada: Fátima Guzmán Giménez i Eduardo Bort Garcerá
  
Sobre: altres verbals
  
En el juí a què es fa referència, s'ha dictat la resolució el text de la qual, literalment, és este:
  
«Sentència
  
València, 2 de desembre 2002
  
Beatriz de la Rubia Comos, magistrada jutgessa del Jutjat de Primera Instància número 4 d'esta ciutat, ha vist les presents actuacions de juí ordinari, en exercici acumulat de l'acció de desnonament per falta de pagament i reclamació de quantitat, número 458/2002, promogudes per María Enmanuela, María Amparo i María Mercedes Ventura Ribera, CB, representada per la procuradora Carmen Iniesta Sabater i assistida del lletrat Francisco Javier García Peinado, contra Fátima Guzmán Giménez i Eduardo Bort Garcerá, en situació processal de rebel·lia.
  
Decisió
  
Que amb l'estimació de la demanda interposada per la representació processal de l'entitat María Enmanuela, María Amparo i María Mercedes Ventura Ribera, CB, contra Fátima Guzmán Giménez i Eduardo Bort Garcerá, declare resolt el contracte d'arrendament subscrit entre ambdues parts en relació amb l'habitatge situat a València, carrer de Francisco Sempera, 1, 11, i condemne l'arrendatària a passar per l'anterior declaració i a deixar, dins del termini legal, vàcua, lliure i expedita i a disposició de la part actora l'immoble ressenyat; i condemne solidàriament els condemandats, com a arrendatària i fiador, perquè paguen a l'actora la quantitat de huit mil nou-cents seixanta-cinc euros i onze cèntims (8.965,11), més els interessos establits en el fonament jurídic quart d'esta resolució amb expressa imposició de les costes processals als demandats.
  
Notifiqueu la present a les parts i feu-los saber que esta no és ferma, ja que és susceptible de ser recorreguda en apel·lació. Este recurs, del qual tindrà coneixement l'Audiència Provincial, s'haurà de preparar davant d'este jutjat dins del termini de cinc dies següents al de la notificació de la present resolució. L'escrit de preparació ha de complir els requisits que s'assenyalen en l'article 457.2 de la Llei 1/2000, d'Enjudiciament Civil. Feu saber, igualment, que per a l'admissió del recurs d'apel·lació hauran d'acreditar que tenen pagades les rendes vençudes i les que d'acord amb el contracte hagen de pagar de bestreta, de conformitat amb l'establit en l'article 449.1 de la Llei d'Enjudiciament Civil.
  
Esta és la meua sentència, jutjant en primera instància, que pronuncie, mane i firme».
  
En atenció al desconeixement de l'actual domicili o residència de la part demandada, per la provisió de 2 d'abril de 2003, el jutge, de conformitat amb el que es disposa en els articles 497 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del jutjat i en el Diari Oficial de la Generalitat Valenciana per a portar a efecte la diligència de notificació de sentència als demandats, Fátima Guzmán Giménez i Eduardo Bort Garcerá.